gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl pt es gl gl gl gl gl gl gl de en sv fr de de gl gl gl gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - "Aínda que a fronteira non exista, hai moi pouco coñecemento común entre Galiza e Portugal"
Domingo, 02 de outubro de 2022
OLGA NOGUEIRA, COORDINADORA DE 'MAR POR MEDIO'
O encontro pretende fomentar un coñecemento real de Galiza dentro da sociedade portuguesa.
Tags: Galiza Mar por Medio Portugal Ribadeo
As xornadas Mar por Medio propuxeron na súa 16ª edición unha análise das posibilidades actuais de achegamento entre Galiza e Portugal no eido das industrias culturais e da comunicación. Mar por Medio trata de rachar coa idea rexionalizada e dependente de Galiza que os medios españois difundiron durante décadas en Portugal. Dous países con fortes vencellos históricos, culturais e lingüísticos incuestionábeis. Porén tiveron que ser actuacións de corte económico as que aumentaron o coñecemento da nosa sociedade no país veciño. Así, a creación da euro-rexión formada por Galiza e norte de Portugal e as actuacións derivadas permitiron a certos eidos da sociedade portuguesa ter un coñecemento máis próximo e, á cima de todo, máis fondo do noso país.
Olga Nogueira, coordinadora das xornadas canda a Xavier Campos, destacou que os debates partiron do recoñecemento dunha realidade, "de algo que xa sabiamos os axentes culturais: que por moito que a fronteira non exista, hai pouco coñecemento común entre os dous países". Dende esa base, estas xornadas serviron para comezar a traballar en proxectos conxuntos, e para estabelecer contactos persoais que poden dar os seus froitos nos vindeiros meses.
Nas xornadas tratáronse distintos asuntos, sempre coa vontade de escoitar voces de aquén e de alén do Miño, comparando e poñendo en común realidades e propostas de solución. Por exemplo, o venres falouse a xestión cultural, coa presenza de Miguel Martín, director da AGADIC, e de Helena Gil, directora regional de Cultura do Norte. Miguel Martín e Helena Gil mantiveron despois unha xuntanza para explorar as posibilidades de realizar programacións e proxectos de cooperación dentro dos programas de cooperación existentes, como o Interreg
O sábado foi o tempo dedicado á cultura e aos medios de comunicación, coa intervención na primeira mesa, a dedicada especificamente ao xornalismo, de Suso Iglesias, director da TVG, e dos periodistas portuguesas Domingos de Andrade (Jornal de Notícias) e Inês Nadais (Público). Os xornalistas portugueses recoñeceron que había moito por facer para corrixir a imaxe que os medios de comunicación portugueses ofrecen de Galiza. A visisibilidade das producións culturais galegas é escasa, e case sempre se identifican unicamente como obras 'españolas', case sempre mal recibidas e ligadas a conceptos de 'invasión cultural'. Porén, tamén se salientou que nos últimos tempos a prensa portuguesa, cando recolle unhas declaracións realizadas en galego, comeza a publicalas sen traducilas ao portugués.
Tamén se presentaron distintos proxectos culturais lusogalegos, como Audiência Zero (Pedro Cadima), Cantos na Maré (Vítor Belho) e Correntes d'Escrita (Luis Diamantino), e tamén espazos de produción e eshibición que teñen apostado por programar artistas de ambos os dous países, como o Maus Hábitos do Porto (Daniel Pires) e o Teatro Vila-Flor de Guimarães (José Bastos). Finalmente, a programación cultural e circulación artística entre Galiza e Portugal foi analizada por Vítor Belho, Consultor cultural, Carlos Seixas, Director do Festival Músicas do Mundo de Sines e Xosé Grajal, da Axencia Cultural Muxica. Alén dos debates, Narf e Manecas Costa puxeron a banda sonora musical, cun concerto que o sábado a noite encheu o Auditorio Hernán Naval de Ribadeo.
O domingo ao mediodía celebrouse un encontro profesional entre axentes culturais de ambos os dous países, que segundo Olga Nogueira foi un grande éxito e serviu para estabelecer moitos contactos, "notábase en moitos casos un 'descubrimento recoñecido', xente que non se coñecía en persoa pero que si coñecía as iniciativas creadas por uns e outros", destacou.
As xornadas 'Mar por medio' abordan a presenza exterior da cultura galega
XIII Xornadas Mar por Medio en Ribadeo
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto